දුවගේ විවාහ මංගල්‍ය සදහා මගුල් මඩුව සාදන ලද්දේද මේ අඹ ගස යට වීම ඉස්කෝලේ මහත්තයාට සතුටට කරුණක් වුවද දුවත් බෑනත් ඒ ගැන සිටියේ ඒ තරම් සතුටින් නොවන බැව් ඉස්කෝලේ හාමිනේ පැවසුවේ පසුවය."එයාලා කියනවා අපේ මහත්තයා හෝටල් වල ගන්නවා මිසක් මේ මඩු ගහලා ගමට ඇහෙන්න සද්දේ දාලා මගුල් ගන්නේ ගොඩේ ඈයෝ කියලා"ඉස්කෝලේ හාමිනේ බොහෝ අසරණ ලෙසින් එසේ පැවසූ විට ඉස්කෝලේ මහත්තයා සුසුමක් හෙලා නිහඬ වු‍යේ බෑනාගේ මහන්තත්වයත් බොරු පුරාජේරුවත් නිසා ඒ වන විටත් කළකිරී සිටී හෙයින්ය.